# **V. NEMZETI RENDVÉDELMI ÉS HAGYOMÁNYÖRzŐ NAP**

# **MEGHÍVÓ**

# **-MINDENNAPI HŐSEINK Ünnepe-**

**Engedje meg, hogy ezúton meghívjuk Önt és kedves családját szeptember 07-én tartandó V. Nemzeti Rendvédelmi és Hagyományőrző Napra.**

**2024. szeptember 7-én** - a **Nemzeti Lovaskultúra Központtal közösen** IPA MSZ BRFK Egyesületünk, az IPA MSZ Csongrád-Csanád Megyei Egyesülete, az IPA MSZ Országgyűlési Őrség Önálló Tagszervezete, az IPA MSZ Nemzeti Adó-és Vámhivatal Szervezetével, valamint a Magyar Atlanti Tanács elnökségével együtt-, immár ötödik alkalommal rendezi meg **a Nemzeti Rendvédelmi és Hagyományőrző Napot,** melynek helyszíne Érd-Simonpuszta bázisa, az IPA BRFK Egyesület Kultúra Központja.

**V. Nemzeti Rendvédelmi és Hagyományőrző Nap**

Öt évvel ezelőtt azzal a gondolattal indítottuk útnak e programot, hogy a „**Mindennapi Hősöket”** ünnepeljük és bemutassuk a látogatóknak. Azokat a tűzoltókat, rendőröket, katonákat, büntetés-végrehajtási dolgozókat, pénzügyőröket, mentősöket, akik nap, mint nap dolgoznak azért, hogy a társadalom tagjai biztonságban, nyugalomban élhessenek.

Minden évben készülünk vendégeinknek meglepetéssel. Az idei évben több ilyen is lesz, veterán rendőrautókat, gépkocsikat, versenyautókat láthatnak, (Lada, Varszava, Moszkvics), lesz színházi előadás, Besenyei Péter műrepülő bemutató, BRFK Kórus, NAV Pénzügyőr Zenekara és több más különleges program, mely méltó helyre emeli a már V. alkalommal megrendezésre kerülő esemény színvonalát.

Az eseményünk, programnapunk teljesen ingyenes és minden évben 8-10 ezer embert vonz. Ezt a napot úgy szervezzük, hogy a legtöbb rendvédelmi szerv képviseltethesse magát. Fontos számunkra a példamutató hazafias nevelés és a magyarságtudat erősítése, melyhez nagymértékben hozzá tudunk ezzel a nappal járulni, mikor a Hazánk és Társadalmunk védelmében dolgozó szervek testközelből mutatkoznak be a nagyközönség, de legfőképpen a jövő nemzedéke előtt!

**A V. Nemzeti Rendvédelmi és Hagyományőrző Nap programjai**

**Programok:**

* 13.00: Ló agility – mini Póni lovasbemutató
* 13.30: Balesetvédelmi bemutató a katasztrófavédelem, rendőrség és a

mentőszolgálat közreműködésével

* 14.00: Nemzeti Adó- és Vámhivatal különleges egységének bemutatója
* 14.30: Simonpuszta NLHE növendékeinek lovas karusszel bemutatója
* 15.00: BRFK Kórus fellépése
* 15.30: Kutyás interaktív bemutatók rendőrségi és Büntetés-végrehajtás részéről
* 16.00: NAV Pénzügyőr Zenekar fellépése
* 16.30: Besenyei Péter műrepülő világbajnok bemutatója a légtérben
* Trükklovas bemutató a lovas pályán
* 17.30: Díjlovas és working bemutató
* 18.00: Shane bűvész -a varázslat világa -
* 19.00: Szabadtéri színházi előadás
* Nemzeti Lovas Színház előadásában: SZILAJ családi musical
  + Az élmény lóháton érkezik, a betörhetetlen vadló kalandjai

**Folyamatosan, egész napos programok:**

* Kézműveskedés
* Interaktív istállólátogatás
* Sétalovagoltatás
* Kisállat simogató látogatása
* Kézműves kirakodóvásár
* Ugrálóvár
* Családi interaktív programok gyerekeknek
* Gépjármű kiállítás, Volvo kamionok kiállítása, rendőrautó és - motor bemutató, polgárőrautó és - motor bemutató, rabomobil bemutató
* Zengő Motorsport versenyautó kiállítás, és interaktív versenyszimulátor, kamion
* Koronaőrség bemutatkozása, felvonulása
* Csendőr Hagyományőrző Egyesület bemutatója
* Zsaru Magazin bemutatkozása
* Rendvédelmi, Katasztrófavédelmi, Nemzeti Adó-és Vámhivatal, Büntetés-végrehajtás és katonai bemutató és toborzó sátrak
* Honvédségi járművek bemutatója
* Turáni Optika: Ingyenes látásvizsgálat

Bízva kérelmünk kedvező elbírálásában és megtisztelő jelenlétében, maradunk tisztelettel:

**Érd, Simonpuszta, 2024. augusztus 14.**

Császár Mihály István prof. Dr. Gyarmati István

IPA MSZ BRFK Egyesület elnöke Magyar Atlanti Tanács Főtitkára

Teleki József István Szabolcs

IPA MSZ Nemzeti Adó- és Vámhivatal Nemzeti Lovaskultúra Központ

Szervezete elnöke Magyar Törtélmi Színház

Kocsis István

IPA MSZ Csongrád-Csanád Megyei Egyesülete

elnöke

Gottschalk Róbert

IPA MSZ Országgyűlési Őrség Önálló Tagszervezete

elnöke